Merkezê Îrtîbatî û Çapemenîye yê HPGyî derheqê hêrişanê îşxalî û çalakîyanê gerîlayan de eşkerayîyêke daye. Eşkerayîye wina ya:
''Netîceya çalakîyanê hêzanê ma de 4 îşxalkerî ameyî cezakerdene û 1 îşxalker zî birîndar bi. Artêşa tirke ya îşxalkere mewzîyê xoverdayîşî yê gerîlayan 12 reyî pê çeka kîmyewî û 2 reyî pê bombaya qedexe, 5 reyî pê teyarayanê şerî, bi desan reyî pê obus, tank û çekanê giranan dayî bombayan ver.
Detayê çalakîyan wina yê:
Çarçewa Hemleya Şorişgêre ya Bazanê Zagrosî de herêma Zapî de;
12ê kanûne de qezaya Şêladizê ya Çemçoyî de îşxalkerî di reyî ameyî pirodayene. Netîceya çalakîyan de 3 îşxalkerî ameyî cezakerdene û 1 îşxalker zî birîndar bi.
12ê kanûne de herêma Sîda ya qezaya Şêladizê de îşxalkerî pê çekanê giranan ameyî derbkerdene.
12ê kanûne de herêma Sîda ya Şêladizê de îşxalkerê ke dormeyê mewzîyanê gerîlayan de bîyê, pê taktîkê suîkastî ameyî pirodayene û 1 îşxalker ame cezakerdene.
Hêrişê ke artêşa tirke ya îşxalkere pê çeka kîmyewîye û bombaya qedexekerde kerdê;
12ê kanûne de çeperê xoverdayîşî yê Çemço û Sîda dîyayî bombayan ver.
Hêrişê bînî yê artêşa îşxalkere:
12ê kanûne de warê Girê Ortê, Girê Çerçalî û dormeyê Şêlazê yê Metîna, Warê Xoverdayîşî yê Girê Cûdî, Girê Bihar û Çemçoyî dîyayî bombayan ver.''
